ML.Wiki Competition Article

വിക്കിപീഡിയ - വരുന്നൂ കേരളത്തിനൊരു മൂന്നാം അക്ഷരവിപ്ലവം! ഒരു കാലമുണ്ടായിരുന്നു. കേരളത്തിലെ നാട്ടിന്‍പുറങ്ങളിലും പട്ടണങ്ങളിലും വെയിലാറുമ്പോള്‍ ഒരു പറ്റം ആളുകള്‍ കവലയിലെ ഒറ്റമുറിയും ലക്ഷ്യമാക്കി നടക്കും.

ആരുടേയും സ്വന്തമല്ലാതിരിക്കുക. എന്നിട്ടും എല്ലാവരുടേതുമായിരിക്കുക! ആര്‍ക്കു വേണമെങ്കിലും എഴുതുകയോ തിരുത്തുകയോ ചെയ്യാം. അറിവു പകരുന്ന എന്തിനെക്കുറിച്ചും എഴുതാം. അതെള്ളോളമായാലും മലയോളമായാലും ഒരേപോലെതന്നെ.

ബസ്സ്റ്റാന്‍ഡിലെ കുളിമുറിയോ വഴിയോരത്തെ മതിലുകളോ അല്ല ഇങ്ങനെ സര്‍വ്വതന്ത്രസ്വാതന്ത്ര്യ്ത്തോടെ ലോകത്തിലെ എല്ലാ മനുഷ്യര്‍ക്കും വേണ്ടി തുറന്നിട്ടിരിക്കുന്നത്‌."വിക്കിപീഡിയ" എന്ന പേരില്‍ അറിയപ്പെടുന്ന മഹത്തായ ഇന്റര്‍നെറ്റ്‌ വിശ്വവിജ്ഞാനകോശമാണ്‌ സൗജന്യമായി ആര്‍ക്കു വേണമെങ്കിലും വായിച്ചുനോക്കാനോ എഴുതിത്തിരുത്താനോ പാകത്തില്‍ തയ്യാറാക്കി വെച്ചിട്ടുള്ളത്‌.

അറിവിന്റെ മഹാസാഗരങ്ങള്‍ എന്നു പേരു കേട്ടിട്ടുള്ള എന്‍സൈക്ലോപീഡിയ ബ്രിട്ടാനിക്ക പോലുള്ള വിശ്വവിജ്ഞാനകോശങ്ങളുടേയും ഇംഗ്ലീഷ്‌ വാക്കുകളുടെ സാധുതയെക്കുറിച്ച്‌ ഒടുവിലത്തെ തീര്‍പ്പുകല്‍പിക്കാന്‍ പോന്ന ഓക്സ്ഫോര്‍ഡ്‌ ഡിക്ഷണറിയെപ്പോലെയുള്ള മഹാനിഘണ്ടുക്കളുടേയും ഒപ്പത്തിനൊപ്പം തോള്‍ ചേര്‍ന്നു നില്‍ക്കുന്ന ഒരു കൂട്ടം റെഫറന്‍സ്‌ ഗ്രന്ഥങ്ങളാണ്‌ വിക്കിപീഡിയ എന്ന ലോകപ്രസിദ്ധമായ വിജ്ഞാനസമാഹാരം.

പതിനായിരക്കണക്കിനു രൂപ കൊടുത്ത്‌ വാങ്ങുന്ന എന്‍സൈക്ലോപീഡിയകളും നിഘണ്ടുക്കളും ആയി ഒത്തുനോക്കുമ്പോള്‍ വിക്കിപീഡിയയ്ക്ക്‌ പ്രകടമായ ഒരു വ്യത്യാസമേയുള്ളൂ: പുസ്തകങ്ങളായല്ല, ഇന്റര്‍നെറ്റു പേജുകളായി ആണ്‌ വിക്കിപീഡിയ സംഭരിച്ചുവെച്ചിരിക്കുന്നത്‌. ഓരോ ദിവസം കഴിയുംതോറും ലക്ഷക്കണക്കിനു പേജുകള്‍ വര്‍ദ്ധിച്ചുകൊണ്ടിരിക്കുന്ന ഒരു വലിയ പുസ്തകം പോലെ.

എന്താണു വിക്കിപീഡിയ?

തുടക്കം - ഒരു വിക്കി ചരിത്രക്കുറിപ്പ്‌ മലയാളം വിക്കികള്‍? എന്തുകൊണ്ടൊരു വിക്കിവിപ്ലവം? കേരളവും വിക്കിയും ആര്‍ക്കൊക്കെ വിക്കിയിലെഴുതാം? ആര്‍ക്കൊക്കെ വായിക്കാം? വിക്കിയുടെ ഭാവി.

ഒരു വിക്കി മത്സരം